Kedywat Egiptu (ara.: "الخديوية المصرية", ôsm.: "خدیویت مصر") – gyszichtowy, autōnōmiczny sztat ôsmański we Africe a pō tajli we Azyji, kery ôstoł uzdany we 1867 roku i bōł reskiyrowany ôd dynastyje Muhammad Ali, zlikwidowany ôstoł ôn we 1914 roku ôd Wielgij Brytanije skuli piyrszyj światowyj wojny, we keryj to Brytanijŏ walczyła prociwko imperyjum dynastyje Ôsmanōw. Ôd 1882 roku tyn ôsmański land bōł ôkupowany ôd brytyjskij armije, atoli podug rechtu Egipt bōł dalij ôsmańskim sztatym a ôstoł brytyjskim protektoratym dopiyro, kej stworzōny na placu kedywatu ôstoł Sułtanat Egiptu. Haupsztadym kedywatu (jak tyż terŏźnego Egiptu) bōł Kair.